سوریه نینگ حسکه ولایتیده امریکا قوشمه ایالتلری ییتکچیلیگیده گی داعش گه قرشی کوره ائتلافی حربی مرکزی گه قره ته اوچووچیسیز اوچاق لر بیلن اویوشتیریلگن هجوم عاقبتیده 1 کیشی جان بیررایکن, 6 نفر ایسه یره لندی.
امریکا قوشمه ایالتلری مدافعه وزیرلیگی تامانیدن بیریلگن بیاناتده, توناون محلی وقت بیلن ساعت 13.30 ده اوچووچیسیز اوچاق دن فایده له نیلیب, داعش گه قرشی کوره ش ائتلافی گه عاید بیر حربی مرکز گه هجوم اویوشتیریلگن لیگی بیلدیریلدی.
بیاناتده, اوشبو حادثه عاقبتیده امریکا بیلن اجیر اوله راق ایشلیاتگن بیر پرسونل نینگ حیاتینی یوقاتگن لیگی, 1 اجیر پرسونل و 5 امریکالیک حربی نینگ یره لنگن لیگی معلوم قیلیندی.
استخبارات نینگ اوشبو اوچووچیسیز اوچاق نینگ ایران گه عاید ایکن لیگینی بیلدیرگن لیگی معلوم قیلینگن بیاناتده, امریکا قوشمه ایالتلری مدافعه وزیری لوید آستین نینگ گپ لری گه هم اورین اجره تیلدی.
آستین, "دولت رهبری بایدن نینگ بویروغی گه بناً, امریکا قوشمه ایالتلری مرکز قوماندانلیگی کوچلری گه, ایران انقلاب محافظ لری اردوسی بیلن علاقه لی گروپ لرنینگ مرکز لری گه قرشی هوا هجومی اویوشتیریش بوییچه صلاحیت بیردیم.  اوشبو هجوم, بوگونگی هجوم بیلن بیر قطارده, ایران انقلاب محافظ لری اردوسی بیلن علاقه لی گروپ لر تامانیدن سوریه ده گی ائتلاف کوچ لری گه قره ته سونگّی پیتلرده اویوشتیریلگن هجوم لر گه قرشی جواب شکلده اویوشتیریلدی" دییه قید ایتدی.
امریکا قوشمه ایالتلری حربی لری نی مدافعه قیلیش اوچون اوشبو هجوم نینگ اویوشتیریلگن لیگینی بیلدیرگن آستین, خوددی شوو هجوم نینگ بحران نینگ آرتیب کیتیش ریسکی نی کمه یتیریش مقصدی بیلن موازنه لی بیر شکلده بولگن لیگینی معلوم قیلدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
